కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
వరల్డ్ కప్‌‌లో కోహ్లి బదులు ధోనీ కెప్టెన్‌గా..?
వరల్డ్ కప్‌లో కోహ్లి బదులు ధోనీ కెప్టెన్సీ పగ్గాలు చేపడితే ఎలా ఉంటుంది. ఇదెలా సాధ్యం అనుకుంటున్నారా? కానీ మాజీ క్రికెటర్ మాత్రం వరల్డ్ కప్‌లో ధోనీనే కెప్టెన్సీ చేపట్టాలని కోరుకుంటున్నాడు.
Samayam Telugu | Updated:
Mar 2, 2019, 08:24PM IST
వరల్డ్ కప్‌‌లో కోహ్లి బదులు ధోనీ కెప్టెన్‌గా..?
హైలైట్స్
వరల్డ్ కప్‌లో కోహ్లి బదులు ధోనీ కెప్టెన్సీ పగ్గాలు చేపడితే ఎలా ఉంటుంది.
ఇదెలా సాధ్యం అనుకుంటున్నారా?
కానీ మాజీ క్రికెటర్ మాత్రం వరల్డ్ కప్‌లో ధోనీనే కెప్టెన్సీ చేపట్టాలని కోరుకుంటున్నాడు.
వరల్డ్ కప్ కోసం 15 మందితో కూడిన జట్టు ఎంపిక కోసం సెలక్టర్లు తీవ్ర కసరత్తులు చేస్తుండగా.. మాజీ క్రికెట్ అజయ్ జడేజా ఆశ్చర్యకరమైన ప్రకటన చేశాడు. వరల్డ్ కప్‌లో కోహ్లి బదులు మహేంద్ర సింగ్ ధోనీ భారత జట్టుకు నాయకత్వం వహిస్తే బాగుంటుందని తన మనసులోని మాటను బయటపెట్టాడు. 2017 ఆరంభంలో ధోనీ నుంచి కోహ్లి కెప్టెన్సీ పగ్గాలు తీసుకున్న సంగతి తెలిసిందే.
కోహ్లి నాయకత్వంలోని భారత జట్టు విదేశాల్లోనూ విజయాలు సాధించింది. దక్షిణాఫ్రికా, ఇంగ్లాండ్‌లలో టెస్ట్ సిరీస్ గెలవడంలో విఫలమైనప్పటికీ.. ఆస్ట్రేలియాలో తొలిసారి టెస్టు సిరీస్‌ను గెలుపొందింది. విరాట్ సారథ్యంలో భారత్ కేవలం ఒకే ఒక ద్వైపాక్షిక వన్డే సిరీస్ ఓడింది. కెప్టెన్‌గా కోహ్లి రాణించాడని గణాంకాలు చెబుతున్నా.. వరల్డ్ కప్‌లో మాత్రం భారత జట్టుకు ధోనీ కెప్టెన్‌గా వ్యవహరించాలని జడేజా కోరుకుంటున్నాడు. వ్యూహాలు రచించడంలో ధోనీ దిట్ట అని అజయ్ జడేజా కితాబిచ్చాడు. ధోనీ కెప్టెన్సీకి ఓకే చెప్పాలిగానీ అంతకు మించి సగటు క్రికెట్ ఫ్యాన్ ఇంకేం కోరకుంటాడు కదూ.
వరల్డ్ కప్‌లో ధోనీ అనుభవం కోహ్లికి ఉపయోగపడుతుందని సునీల్ గావస్కర్ ఇప్పటికే వెల్లడించిన సంగతి తెలిసిందే. కీలక సమయంలో అతడి సూచనలు బౌలర్లకు ఉపకరిస్తాయని గావస్కర్ అభిప్రాయపడ్డాడు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.